2011. október 10-én benyújtott kereset - ZZ kontra Parlament
(F-101/11. sz. ügy)
Az eljárás nyelve: francia
Felek
Felperes: ZZ (képviselő: E. Boigelot ügyvéd)
Alperes: Európai Parlament
A jogvita tárgya és leírása
Az EPSO/AD/188/10 (bolgár nyelvű tolmácsok) versenyvizsga vizsgabizottsága 2011. június 30-i, arra vonatkozó határozatának megsemmisítése, hogy nem veszi fel a felperest az említett versenyvizsga tartaléklistájára, valamint a vagyoni és nem vagyoni kár megtérítése iránti kérelem.
Kereseti kérelmek
A Közszolgálati Törvényszék semmisítse meg az EPSO/AD/188/10 (bolgár nyelvű tolmácsok) versenyvizsga vizsgabizottsága 2011. június 30-i, a felperes vizsgáinak felülvizsgálatát követően hozott azon határozatát, amelyben a vizsgabizottság megerősítette a felperes vizsgaeredményeit, és ennek következményeként a tartaléklistára való felvételének mellőzésére vonatkozóan hozott határozatot;
a Közszolgálati Törvényszék semmisítse meg az EPSO/AD/188/10 (bolgár nyelvű tolmácsok) versenyvizsga vizsgabizottsága 2011. május 31-i, arra vonatkozó határozatát, hogy felveszi a felperest az említett versenyvizsga tartaléklistájára;
a Közszolgálati Törvényszék semmisítsen meg minden olyan aktust, amelyet a versenyvizsga-bizottság azon szakasztól kezdve hozott, amelyben sor került a kifogásolt szabálytalanságokra;
a Közszolgálati Törvényszék kötelezze az alperest, hogy vagyoni és nem vagyoni kár megtérítése, valamint a felperes előmenetelének sérelme címén fizessen az alperesnek 15 000 eurót - amelyet a Közszolgálati Törvényszék az eljárás során növelhet vagy csökkenthet - és a kereset benyújtásának időpontjától számított 7%-os kamatot;
a Közszolgálati Törvényszék kötelezze az Európai Parlamentet a költségek viselésére.
____________